कीबोर्ड से कचरा निकालना कीबोर्ड के अंदर की सफ़ाई करना लिक्विड स्पिल (spill) होने पर किया जाने वाला इलाज
हार्डवेयर को नुकसान से बचाने के लिए, कीबोर्ड की सफ़ाई का काम शुरू करने से पहले अपने कंप्यूटर को बंद कर दीजिए। अगर आपका कीबोर्ड तार से लगा हो, तब उसे कंप्यूटर से जोड़ने वाले प्लग को निकाल दीजिये। अगर आप कीबोर्ड को न निकाल सकते हों, जैसे कि लैपटॉप की सफ़ाई करते समय, तब कंप्यूटर के पावर केबल को डिस्कनेक्ट कर दीजिये ताकि बिजली का झटका लगने का खतरा न रहे।  आपके द्वारा कंप्यूटर बंद किए जाने से पहले ही यूएसबी कीबोर्ड के प्लग को निकाला जा सकता है। किसी नॉन-यूएसबी कीबोर्ड के साथ ऐसा करने से आपके कंप्यूटर को क्षति पहुँच सकती है, इसलिए अगर आपको पक्का पता न हो, तब पहले अपना कंप्यूटर बंद ही कर दीजिये। वायरलेस (wireless) कीबोर्ड्स की बैटरियाँ निकाल दीजिये, विशेषकर तब जबकि आप कीज़ की गहराई से सफ़ाई करना चाहते हों। कीबोर्ड को उलट दीजिये और हो सके तो जितना भी लूज़ कचरा हो, उसे ठोक पीट कर निकाल दीजिये। कीबोर्ड को झटकते समय हाथ थोड़ा हल्का ही रखिएगा। खाने के सामान का चूरा, गंदगी, पेट्स (pets) के बाल और अन्य गंदगी तुरंत ही गिर जाएगी। अगर आपको कुछ और बची हुई गंदगी दिखे तब कीबोर्ड को विभिन्न दिशाओं में घुमाइए और थोड़ा कस कर ठोकिए।  हिलाने पर कीबोर्ड के अंदर से आने वाली खड़खड़ाहट की आवाज़ को सुनने की कोशिश करिए। ऐसा कभी-कभी मेकेनिकल (mechanical) कीबोर्ड्स में और उन डिवाइसेज़ (devices) में होता जिनमें उठी हुई कीज़ होती है। कीबोर्ड्स की गहराई से सफ़ाई करने के लिए उसको खोल डालने के बारे में विचार करिए। अगर आप लैपटॉप की सफ़ाई करने जा रहे हैं, तब उसके स्क्रीन को खुला रखिए और दूसरे हाथ से उसके बेस (base) को सहारा दीजिये। सामान्य सफ़ाई के लिए कंप्रेस की हुई हवा आपका सबसे विश्वसनीय टूल है। उसे कीज़ की ओर पॉइंट करते समय कैनिस्टर (canister) को 45-डिग्री के कोण पर पकड़िए। हवा के नियंत्रित बर्स्ट्स (bursts) छोड़ते समय पूरे कीबोर्ड पर फिराइए। पूरे समय नौज़ल को कीबोर्ड के 1⁄2 in (1.3 cm) ऊपर रखिए।  कंप्रेस की हुई हवा अक्सर ऑफिस सप्लाई स्टोर्स (office supply stores) इलेक्ट्रॉनिक की दुकानों, और किराने की दुकानों पर मिल सकती है। आप ऑनलाइन भी कैनिस्टर मंगा सकते हैं। कीबोर्ड को पूरी तरह साफ़ करने के लिए, उस पर विभिन्न कोणों से हवा ब्लो (blow) कराइए। पहले उसे अपनी तरफ करिए, और फिर उसे दूसरी ओर घुमाइए। अगर आप किसी लैपटॉप या मेम्ब्रेन (membrane) कीबोर्ड की सफ़ाई कर रहे हों, तब ब्लो करते समय उसे पकड़े रहिए। ताकि वह पूरी तरह वर्टिकल न हो, इसलिए उसे लगभग 75-डिग्री के कोण पर पकड़िए। डस्ट वैक्युम की सक्शन (suction) क्षमता कीज़ के बीच में अटके ज़िद्दी से ज़िद्दी कचरे को भी निकालने के लिए पर्याप्त होती है। अगर आपके पास होज़ (hose) वाला डस्ट वैक्युम न हो तब ऐसे साधारण वैक्युम का इस्तेमाल कर लीजिये जिसमें ब्रश लगा हो। पूरे कीबोर्ड के ऊपर उसे फिराइए, और कीज़ के आसपास की जगह पर खास तौर से फोकस करिए। अधिकांश ज़िद्दी कचरा वहीं अटका होता है। यह ध्यान रखिएगा कि आपकी कोई भी की ढीली न हो, विशेषकर लैपटॉप में। अगर कोई की निकाल जाती है, तब उसे वैक्युम में से निकालिए, धोइए, और वापस उसकी जगह पर स्लाइड करके लगा दीजिये। उसे कीबोर्ड से फिर से बाइंड (bind) करने के लिए उसे की के स्टेम या क्लिप पर फ़िट कर दीजिये। रुई को फाहे को बहुत हल्का सा गीला करिए ताकि कीज़ के नीचे बहुत नमी न आ जाये। बची खुची धूल, तेल और अन्य गंदगी साफ़ करने के लिए प्रत्येक की के चारों ओर पोंछ दीजिये। प्रत्येक की के आसपास और उसके किनारों की सफ़ाई के लिए जितनी बार ज़रूरी हो, उतनी बार यही क्रिया दोहराइए। जब फाहे गंदे हो जाएँ, तब उनकी जगह दूसरा ले लीजिये।  आइसोप्रोपिल अल्कोहल बहुत जल्दी सूख जाता है इसलिए वह अच्छा विकल्प होता है। आपको यह अधिकांशतः दवा और किराने की दुकानों पर मिल सकता है। साफ़ करने का दूसरा विकल्प है कि एक माइक्रोफाइबर (microfiber) कपड़े को एक चाकू के चारों ओर लपेट दिया जाये। उसे आइसोप्रोपिल अल्कोहल से भिगो दिया जाये, फिर उसे कीबोर्ड के ग्रूव्स (grooves) में घुसा दिया जाये। यह तरीका उन मेकेनिकल कीबोर्ड्स के लिए सबसे अच्छा होता है जिनमें कीज़ उभरी हुई होती हैं। लैपटॉप पर काम करते समय सावधान रहिएगा। सफ़ाई करने के लिए आइसोप्रोपिल अल्कोहल तब भी सबसे बढ़िया पसंद होती है, मगर लैपटॉप का डेलीकेट (delicate) हार्डवेयर कीबोर्ड के ठीक नीचे होता है। बस यह ध्यान रखिएगा की नमी कीज़ के नीचे न घुस जाये। नया कचरा एकत्र न हो जाये इसलिए लिंट रहित कपड़े या पेपर टॉवल का इस्तेमाल करिएगा। जब आप कपड़ा भिगो लेंगे तब यह ध्यान रखिएगा की उसमें से पानी टपकता न रहे। बची खुची धूल और कचरे को हटाने के  लिए सभी कीज़ के ऊपरी हिस्से को पोंछ दीजिये।  अक्सर इस्तेमाल की जाने वाली कीज़, जैसे स्पेस बार और एंटर की का विशेष ध्यान रखिएगा। इन जगहों पर अधिक गंदगी होती है। इनको साफ करने के लिए आपको शायद इन्हें कई बार पोंछना पड़ेगा। बहुत गंदगी वाली जगहों पर टूथपिक से गंदगी को खुरच लीजिये। टूथपिक को की के साथ करीब-करीब फ़्लैट रखिए और गंदगी को छुड़ाने के लिए उसे घिस दीजिये। बाकी को आइसोप्रोपिल अल्कोहल से रगड़ कर साफ कर दीजिये। बची हुई, अटकी हुई धूल और अतिरिक्त नमी को साफ़ करने के लिए कीबोर्ड को आखिरी बार पोंछ दीजिये। अगर उसमें अभी भी गंदगी हो, तब उसकी गहन सफ़ाई के लिए उसको खोलने का विचार करिए। जब आप काम कर चुकें, तब कीबोर्ड का प्लग लगा कर उसका टेस्ट रन करिए। कीबोर्ड पर लगा आइसोप्रोपिल अल्कोहल करीब एक मिनट में सूख जाता है। पानी को इससे अधिक समय लगता है। अगर आपने पानी का इस्तेमाल किया है और आपको लगता है की नमी कीबोर्ड के अंदर चली है, तब उसे कम से कम 24 घंटे तक सूखने दीजिये और तभी वापस उसका प्लग लगाइएगा। सभी इलेक्ट्रिकल भागों का ध्यान रख कर अपने हार्डवेयर और अपना, दोनों का ध्यान रखिए। पहले अपने कंप्यूटर को बंद कर दीजिये, फिर उसमें से कीबोर्ड को निकालिए। अगर आप वायरलेस कीबोर्ड का इस्तेमाल कर रहे हों, तब उसमें से बैटरीज़ निकाल लीजिये।  अगर आप लैपटॉप पर काम कर रहे हैं तब पावर कॉर्ड का प्लग निकाल दीजिये। यह देखने के लिए कि कंप्यूटर पूरी तरह से बंद है, कोई भी की छू कर देख लीजिये। अगर आपके पास नॉन-यूएसबी कीबोर्ड हो तब कीबोर्ड का प्लग निकालने से पहले हमेशा ही कंप्यूटर को बंद कर दीजिये। अधिकांश आधुनिक कीबोर्ड्स में कीज़ छोटी-छोटी क्लिप्स से लगी होती हैं और उन्हें आसानी से निकाला जा सकता है। की को निकालने के लिए उसके एक कोने के नीचे एक स्क्रूड्राइवर का हेड या बटर नाइफ़ को घुसाइए, और हल्के से ऊपर की ओर उठाइये। उसके बाद की को सीधे अपनी उँगलियों से उठा लीजिये। हो सकता है कि उसे क्लिप से छुड़ाने के लिए आपको उसे दूसरी ओर से भी उठाना पड़े या थोड़ा हिलाना डुलाना पड़े।  कीज़ को बाहर निकालने से पहले अपने कीबोर्ड की अपने फ़ोन से जल्दी से एक फ़ोटो ले लीजिये। इससे बाद में आपको कीज़ को सही ऑर्डर में वापस लगाने में मदद मिलेगी। और भी आसानी से कीज़ को निकालने के लिए एक वायर कीकैप पुलर ले लीजिये। यह आपको ऑनलाइन या किसी इलेक्ट्रॉनिक स्टोर में मिल सकता है। अगर आपको की निकालने के बारे में पक्की जानकारी नहीं है, तब अपनी ओनर्स मैनुअल (owner’s manual) देखिये या निर्माता से संपर्क करिए। कीज़ निकालने और उनकी सफ़ाई के बारे में उनके सुझाव भी ले लीजिये। कीबोर्ड को उलट कर देखिये कि स्क्रू कहाँ पर हैं। कुछ कीबोर्ड्स में फेस्प्लेट्स (faceplates) एक साथ बंधी होती हैं। अगर कीबोर्ड में स्क्रूज़ हों तो बॉटम वाली फेसप्लेट को निकाल लीजिये और और उसे अलग से धो डालिए। कीबोर्ड के लेबल के नीचे वाले छुपे हुये स्क्रूज़ के लिए भी एक बार देख लीजिये। अगर आप कीज़ न निकाल पाएँ तो आप आम तौर पर फ़ेसप्लेट तो निकाल ही सकते हैं। अगर संभव हो, तो कीज़ को बाद में निकालिए, ताकि फ़ेसप्लेट की और गहन सफ़ाई की जा सके। सिंक के बगल में एक टॉवल रखिए। जब आप कीज़ को कोलैंडर में डालेंगे, तब फ़ौसेट (faucet) से उन पर गरम पानी डालिए। फिर कोलैंडर को चलते हुये पानी के नीचे रखिए, कीज़ को हाथ से हिलाते डुलाते रहिए ताकि वे धुल सकें। कोलैंडर के कारण अधिकांश पानी और कचरा तो वैसे ही बह जाएगा। जब आपका यह काम हो जाये तब कीज़ को निकाल कर सूखने के  लिए टॉवल पर रख दीजिये। अगर कीज़ को साफ़ करने के लिए केवल पानी से धोने से काम न चले, तब थोड़े लिक्विड डिश सोप (dish soap) का इस्तेमाल करके देखिये। एक बाउल को गरम पानी से भरिए, फिर साबुन वाला पानी बनाने के लिए उसमें 1 US tbsp (15 mL) डिश सोप डालिए। डेंचर टैबलेट्स (denture tablets) भी इसके लिए बहुत प्रभावी होती हैं और साबुन की जगह इस्तेमाल की जा सकती हैं। फ़ेसप्लेट को कोलैंडर या बाउल में डालिए। उसे गरम पानी से धोने का प्रयास करिए। जो ज़िद्दी कचरा हो उसे साबुन के पानी और माइक्रोफ़ाइबर के कपड़े से साफ़ कर दीजिये। जब आपका काम हो जाये तब फ़ेसप्लेट को सूखने के लिए अलग रख दीजिये। अगर आपका कीबोर्ड बहुत ही गंदा हो तब फ़ेसप्लेट और कीज़ को साबुन के पानी में छह घंटों तक के लिए भिगो दीजिये। जब हो जाये, तब घिस कर सब कुछ छुड़ा दीजिये। एक साफ़, लिंटरहित कपड़े को आइसोप्रोपिल अल्कोहल से गीला कर लीजिये। शेष फ़ेसप्लेट को घिस कर जितनी गंदगी साफ़ हो सकती है उतनी साफ़ कर लीजिये। जिन स्टेम्स (stems) पर आम तौर पर कीज़ अपनी जगह पर अटकी रहती हैं उनके चारों ओर भी पोंछ दीजिये। यह ध्यान रखिएगा कि कपड़े से कुछ भी चू न रहा हो, अन्यथा नमी इलेक्ट्रॉनिक भागों तक पहुँच सकती है। ज़िद्दी कचरे को छुड़ाने के लिए किसी किराने की दुकान से इलेक्ट्रॉनिक सफ़ाई वाला ब्रश ले लीजिये। बचे हुये कचरे को पोंछ कर कीबोर्ड की सफ़ाई को समाप्त करिए। की स्टेम्स छोटे-छोटे टावर्स जैसे होते हैं या क्लिप्स, कीबोर्ड के ऊपर चढ़ी हुई होती हैं। फ़ेसप्लेट पर जमे कचरे को छुड़ाने के लिए स्टेम्स के चारों ओर साफ़ करिए। फिर रुई के फाहे पर सफ़ाई वाले घोल की एक बूंद लगाइए जिससे प्रत्येक स्टेम के टॉप को साफ़ कर दीजिये।  जब रुई के फाहे गंदे हो जाएँ, तब उन्हें बदल दीजिये ताकि उनसे कोई गंदगी पीछे न छूट जाये। आइसोप्रोपिल अल्कोहल जल्दी सूख जाता है, इसलिए पानी की जगह उसका इस्तेमाल करना अधिक सुरक्षित माना जाता है। मगर उसकी भी बहुत अधिक मात्रा का इस्तेमाल करने से बचिए। हर फाहे को बहुत हल्के से गीला करिएगा। अपने काउंटरटॉप पर कंप्यूटर के हिस्सों को रखने की जगह बना लीजिये। कुछ टॉवल बिछा दीजिये तथा उसके बाद उन पर कंप्यूटर के हिस्सों को रखिए। हिस्सों को खुली हवा में रहने दीजिये ताकि वे सूख सकें। सुनिश्चित करिएगा कि कंप्यूटर के हिस्से सुरक्षित जगह पर रखे जाएँ ताकि वे ज़मीन पर न गिरें और खो न जाएँ। जब तक वे पूरी तरह से सूख न जाएँ तब तक उन्हें बच्चों और पेट्स (pets) की पहुँच से दूर ही रहने दीजिये। आपने उसको अलग करने के लिए जो कदम उठाए थे, उन्हीं को रिवर्स (reverse) करके कीबोर्ड को फिर से असेंबल (assemble) करिए। अधिकांश कीबोर्ड्स के लिए आपको पहले फ़ेसप्लेट्स को लगाना होगा। उन्हें वापस एक साथ स्क्रू कर दीजिये, फिर क्लिप्स या स्टेम्स के टॉप पर कीज़ को सेट करिए। आम तौर पर कीज़ को उनकी जगह पर अटकाने के लिए आपको केवल उनको क्लिप्स में खिसका देना ही पर्याप्त होगा।  अगर आपका कीबोर्ड काम न करे तब उसे फिर से अलग कर दीजिये। यह सुनिश्चित करिए कि आपने उसे ठीक से असेंबल कर लिया है और सभी केबल्स को प्लगइन कर लिया है। लैपटॉप्स की सफ़ाई कराने का काम किसी पेशेवर को देने पर विचार करिए। कोई भी पेशेवर टेकनीशियन आपके लैपटॉप को हिस्सों में बाँट सकता है, क्षतिग्रस्त हिस्सों को पहचान सकता है और इलेक्ट्रॉनिक हिस्सों की सुरक्षित सफ़ाई कर सकता है।  जैसे ही आपका ध्यान स्पिल पर जाये तुरंत अपने हार्डवेयर को डिएक्टिवेट (deactivate) कर दीजिये। हो सकता है कि लिक्विड कीबोर्ड के अंदर चला गया हो, जिससे उसको, या अगर लैपटॉप हो तो उसके, अंदर के हिस्सों को नुकसान पहुंचा हो। अगर आपके पास तार से लगा हुआ कीबोर्ड हो या लैपटॉप हो तो  तुरंत उसकी पावर सप्लाई को बंद कर दीजिये।  अपने कंप्यूटर या कीबोर्ड को नुकसान से बचाने के लिए, स्पिल्स का इलाज तुरंत करिए। लिक्विड और बिजली के पार्ट्स, एक बुरा कोंबिनेशन है। मशीन को सूखने से पहले फिर से मत चलाइएगा। हार्डवेयर को नुकसान से बचाने केलिए नॉन-यूएसबी कीबोर्ड का प्लग निकालने से पहले कंप्यूटर को बंद कर दीजिएगा। कीबोर्ड को सिंक, कूड़े के थैले या टॉवल के पास लाइये। उसे उलट कर पकड़ने से, लिक्विड, कीबोर्ड के अंदर की ओर जाने की जगह, टपक-टपक कर बाहर आ जाता है। उसको झटकने से, कीज़ के बीच में अटकी हुई बूंदें बाहर आने में मदद मिलती है। तब तक ऐसा करते रहिए जब तक कि बूंदों का टपकना बंद न हो जाये। कीबोर्ड को चारों ओर घुमा कर टेढ़ा करने से भी लिक्विड को बाहर निकल जाने में मदद मिलती है। अगर आपके पास लैपटॉप है, तब कीबोर्ड को ऐसे घुमा कर लिक्विड को कीबोर्ड की ओर लाइये ताकि वह मोटर तथा अन्य महत्वपूर्ण हिस्सों की ओर न जाये। लैपटॉप को खोल कर उल्टा करके रखिए, और अपनी ओर झुकाइए ताकि लिक्विड, कीज़ की तथा आपकी ओर बह कर आए। जब आप ऐसा कर रहे हों, तब कीबोर्ड को उल्टा कर के पकड़े रहिए। जितना हो सके उतने लिक्विड को कपड़े से सुखा लीजिये। जब तक आप यथा संभव स्पिल को पोंछ न लें तब तक कीबोर्ड को वापस मत उलटिएगा। पेपर टॉवल और टिशू में से कचरा छूटता है, इसलिए हमेशा ही यथासंभव लिंटरहित कपड़े का इस्तेमाल करिए। एमर्जेंसी में शायद आपको सही तरह का कपड़ा ढूँढने का अवसर न मिल पाये, तब जो भी सबसे बढ़िया चीज़ मिल सके उसी को उठा लीजिये। डिश टॉवल, पेपर टॉवल, या यहाँ तक कि किसी पुरानी टी-शर्ट से भी काम चल सकता है। ताकि कीबोर्ड के अंदर की सभी नमी बह कर पूरी तरह से बाहर निकल जाये, उसे उल्टा करके ही रखिए। उसके नीचे एक टॉवल रखिए जिससे कि जो कुछ भी गिरे पड़े वह उसी पर जाये। जब कीबोर्ड पूरी तरह से सूख चुके, तब आपके लिए उसे वापस सीधा करना सुरक्षित रहेगा। अधिकांश स्पिल 24 घंटों में सूख जाते हैं। अगर आपके पास थोड़ा और समय हो, तब हो सके तो कीबोर्ड को और दो या तीन दिनों तक सूखने दीजिये। अगर उसमें तार हो तब उसका प्लग लगाइए और अगर वह लाइफटॉप पर हो तब उसे चालू कर दीजिये। कीबोर्ड से टाइप करने की कोशिश करिए। यह सुनिश्चित करने के लिए कि सभी कीज़ काम कर रही हैं, उन्हें दबा कर देखिये। हो सकता है कि आपको सभी कीज़ को अलग अलग निकाल कर धोना पड़े।  अगर आपने सादा पानी कीबोर्ड पर नहीं गिराया होगा तब संभावना यही है कि आपकी कुछ कीज़ चिपचिपी हो गई होंगी। कीबोर्ड की गहरी सफ़ाई के लिए उसे खोल डालिए। अगर लैपटॉप महंगा हो तब किसी पेशेवर से कीबोर्ड की सफ़ाई करवाइए। साधारण कीबोर्ड्स की तुलना में लैपटॉप बहुत अधिक डेलीकेट होते हैं और उनकी सफ़ाई भी कठिन होती है। कोई पेशेवर देख सकता है कि आपके लैपटॉप के अंदरूनी भाग में कोई नुकसान तो नहीं हुआ है।
कंप्यूटर को बंद कर दीजिये और सभी तरह के कनेक्ट करने वाले केबल निकाल दीजिये: लूज़ (loose) कचरे को निकालने के लिए कीबोर्ड को उल्टा कर दीजिये: कीज़ में से धूल और कचरा निकालने के लिए कंप्रेस की हुई हवा का इस्तेमाल करिए: जिस कचरे को निकालने में कठिनाई लगती हो, उसे डस्ट वैक्युम (vacuum) से ऊपर की तरफ ज़ोर से स्वीप (sweep) करने का प्रयास करिए: कीज़ के आसपास आइसोप्रोपिल अल्कोहल में भीगी हुई रुई के फाहे से सफ़ाई करिए: आइसोप्रोपिल अल्कोहल से भीगे कपड़े से कीबोर्ड को रगड़ कर पोंछ दीजिये: कीबोर्ड को लिंट रहित कपड़े से पॉलिश कर दीजिये: कम्प्यूटर को बंद करिए और कीबोर्ड को डिस्कनेक्ट कर दीजिये: अगर निकाली जा सकती हों, तब कीबोर्ड की कीज़ को स्क्रूड्राइवर से खींच कर निकाल दीजिये: कीबोर्ड के स्क्रू खोल दीजिये और अगर संभव हो तो उसको अलग निकाल लीजिये: कीज़ को गरम पानी से धोने के लिए एक कोलैंडर (colander) में डालिए: खाली फ़ेसप्लेट को साबुन और गरम पानी से धोइए: कीबोर्ड के शेष आधे भाग को आइसोप्रोपिल अल्कोहल और कपड़े से पोंछ दीजिये: आइसोप्रोपिल अल्कोहल में डूबे, रुई के फाहे से की स्टेम्स की सफ़ाई करिए: कीबोर्ड को 2 से 3 दिनों तक सूख जाने दीजिएगा: कीबोर्ड के हिस्सों को वापस लगाइए और उसको टेस्ट करिए: समाप्त।
 कंप्यूटर को बंद करके तुरंत कीबोर्ड का प्लग निकाल दीजिये: लिक्विड को गिराने के लिए पहले कीबोर्ड को उलट दीजिये: कीबोर्ड को माइक्रोफ़ाइबर के कपड़े से सुखा लीजिये: कीबोर्ड को हवा से कम से कम 24 घंटे तक सूखने दीजिये: देखिये कि कीबोर्ड में कोई चिपकी हुई कीज़ तो नहीं और उसमें कोई नुकसान तो नहीं हुआ है:
https://www.wikihow.com/Clean-a-Keyboard https://www.wikihow.com/Clean-a-Keyboard https://www.wikihow.com/Clean-a-Keyboard
Removing Debris from a Keyboard Cleaning Inside a Keyboard Treating Liquid Spills